מפעל ירקון-נגב

מפת המוביל הארצי ומפעל ירקון-נגב מדרום לראש העין ולתל אביב
מופע בטקס חנוכת מפעל ירקון-נגב. מסכת בשם "ברית המים" מאת [[יעקב אורלנד, בהשתתפות תזמורות, להקות רקדנים, מקהלות, קריינים ושחקנים. המחזה ובימוי פיטר פריי, מוזיקה ידידיה אדמון]]
חנוכת מפעל ירקון-נגב{{ש}}מימין לשמאל: [[פרץ נפתלי, שליש צבאי, יצחק בן-צבי, שמחה בלאס ואברהם הרצפלד]]
מפעל ירקון-נגב הוא מערכת להובלת מים מאזור הירקון אל הנגב, שהוקם בראשית שנות ה-50, ומשמש עד היום. מפעל ירקון-נגב נחשב לגדול מפעלי המים שנבנה טרם הקמת המוביל הארצי: הקו המזרחי, על ידי "תה"ל" בראשית שנות ה-50, והקו המערבי, על ידי מקורות לאחר 1956.

תכנון המפעל החל בשנת 1949 על ידי אגף המים במשרד החקלאות. עם הקמת "תה"ל" הועבר התכנון לידיה, והביצוע החל בסוף שנת 1952 על ידי "תה"ל".

מפעל ירקון-נגב כולל שני קווים: קו מזרחי וקו מערבי. לאחר בניית המוביל הארצי בשנת 1964, חובר אליו מפעל ירקון-נגב, ובכך הושלמה הקמת מערכת המים הארצית, המשלבת את מי הכנרת, מי תהום ומים ממפעלים אזוריים, ומספקת את המים לרוב חלקי הארץ.

==הקו המזרחי==
ראשון נבנה הקו המזרחי ממעיינות הירקון שבראש העין ועד לקיבוץ מגן שבנגב הצפון-מערבי. העבודות על הקו התקיימו בשנים 1953-1955 ועלו כ-45 מיליון לירות. עד סוף 1953 הונחו מעל 30 קילומטר של קו המים. באותה שנה הושקע כשליש מתקציבה של "מקורות" במפעל ירקון-נגב. ב-1954 הוקם מאגר תקומה בנפח של 200,000 מ"ק, כדי לקלוט את המים של הקו המזרחי. המפעל כלל קו מים באורך 108 ק"מ (בקוטר 66 אינץ' לאורך 95 ק"מ ובקוטר 48 אינץ' לאורך 13 ק"מ) שנבנה מצינורות שיוצרו במפעל "יובל גד" באשקלון, שלוש תחנות שאיבה תת-קרקעיות שלכל אחת הספק של בין 12-15 אלף קוב לשעה, 9 מנועי דיזל ימיים 2,080 כוח סוס כל אחד, מנועי חשמל, מכלי סולר ומזוט, בריכות ויסות בנפח כולל של 350,000 מ"ק ומתקנים נלווים רבים נוספים.

הקו המזרחי נחנך ב-19 ביולי 1955, שבוע לפני הבחירות לכנסת השלישית, בטקס בנוכחות נשיא המדינה, יצחק בן-צבי, ראש הממשלה, משה שרת, שר האוצר לוי אשכול וכ-15,000 צופים. הפעלת הקו החלה רק בשנת 1956. המשאבות היו מוכנות להפעלה נסיונית בינואר-פברואר 1956. ביולי 1956 כבר הזרים הקו מים בקצב שנתי של 70 מיליון קוב ודווח שהקו יגיע בקרוב למלוא הספקו: 100 מיליון קוב בשנה.

==הקו המערבי==

בחצי השני של 1955 נעשו הכנות שונות לקראת תחילת העבודות על ייצור הצינורות של הקו המערבי והנחתם, ובספטמבר 1956 הוחל בהנחת הצינורות.

מול אוניברסיטת בר-אילן חובר הקו המערבי של מפעל ירקון-נגב למערכת אספקת המים של תל אביב. עיריית תל אביב הפעילה באותם ימים קידוחים מקומיים והניחה צינור 48 אינץ' שיצא מבר-אילן והגיע עד לבריכת "ארלוזורוב" - בריכת אגירה בנפח של 25,000 קוב. הקו המערבי הגדיל את כמויות המים שהגיעו לתל אביב ושיפר את איכות המים. בשנות ה-60 של המאה ה-20 שודרגה מערכת אספקת המים לתל אביב עם חיבור הקו המערבי של מפעל ירקון-נגב לצפון העיר. עם השלמת קו ירקון-נגב מערבי ב-1961 הושלמה בניית קו ירקון-נגב.

==הפעלה==

באוקטובר 1956 התפוצץ אחד הצינורות של הקו המזרחי, והמים שפרצו ממנו הציפו את שדות הסביבה וגרמו נזק לכביש באר שבע - סעד. נזקים רבים של חלודה התגלו בצינורות מפעל המים לאחר שהתברר שחוטי הפלדה בהם השתמשו לייצור הצינורות לא התאימו לייעודם. עלות תיקון הנזקים עד אפריל 1961 נאמדה בכחצי מיליון לירות.

צריכת המים של מפעל ירקון-נגב גרמה לירידת מפלס המים במעיינות הירקון והיה צורך להעמיק את הקידוחים. אולם גם זה לא עזר ועל כן הוזרמו מים משפלת לוד לראש העין כדי שיהיה ניתן להעבירם לנגב. בעיה זו נפתרה עם הפעלת המוביל הארצי. 

==הפגיעה בירקון==

עם התחלת העבודות על מפעל ירקון-נגב, מונתה ועדה ממשלתית בראשות שמחה בלאס, לבדיקת השפעת המפעל על נחל הירקון. הוועדה המליצה לדאוג להתקנת מערכת ביוב אזורית שתמנע הזרמת שפכים לנחל, לפני הפעלת המשאבות שיזרימו את מי הירקון לתל אביב ולנגב וכן לקבוע איסור על הזרמות חדשות של מי שופכין לירקון. עד יולי 1957 הונח צינור ביוב בקטע שמהים התיכון עד שיכון ותיקי רמת גן, אך חסר הכסף להשלמתו. הפעלת הקו המזרחי של מפעל ירקון-נגב הורידה את הזרימה בירקון מכ-6.5 קוב לשנייה לכ-2.5 קוב לשנייה. הירקון זוהם באופן חמור, אחוז החמצן בו ירד ודגים מתים צפו על פני הנחל.

==קישורים חיצוניים==

* 
* [http://www.jpress.nli.org.il/Olive/APA/NLI_heb/SharedView.Article.aspx?parm=iejHnzpN6aQynKhH3CXsztY%2BkR0yqcHPg3CvNrLCQRc1d5K2cZkpm03T3O8m7buKYw%3D%3D&mode=image&href=DAV%2F1955%2F07%2F11&page=4&rtl=true יוזל מחיר המים לנגב], דבר, 11 ביולי 1955
* [http://www.jpress.nli.org.il/Olive/APA/NLI_heb/SharedView.Article.aspx?parm=KnyGAI36E7Wwd6aeHS2L8PCyA9oT31Gd2z2Zd3ezFFt8%2BmcsgM4F04tvRxZs2yFvYw%3D%3D&mode=image&href=HZH%2F1955%2F07%2F11&page=3&rtl=true טקס פתיחת קוו המים ירקון בנגב], הצופה, 11 ביולי 1955
* [http://www.jpress.nli.org.il/Olive/APA/NLI_heb/SharedView.Article.aspx?parm=paJR5uOD0ADvQ%2F82iPat8g3%2FTdSolkbkBe%2F3ZitA%2BOHt1Cr1RkHm6SHHB9GgRWzjYw%3D%3D&mode=image&href=MAR%2F1955%2F07%2F12&page=3&rtl=true עוד שבוע והירקון ילך לנגב], מעריב, 12 ביולי 1955
* [http://www.jpress.nli.org.il/Olive/APA/NLI_heb/SharedView.Article.aspx?parm=iejHnzpN6aQynKhH3CXszhILAe8y5h3w1NgyZqSAc1KJpu4FQx3iONEEmQ%2B36AnSYw%3D%3D&mode=image&href=DAV%2F1955%2F07%2F14&page=1&rtl=true נשלמות ההכנות האחרונות לפתיחת קו הירקוו-נגב], דבר, 14 ביולי 1955
* [http://www.jpress.nli.org.il/Olive/APA/NLI_heb/SharedView.Article.aspx?parm=sTeCB6Tz%2F5bFn0Zs7kTIcvsT%2BfE350msWb8yiXy9Ryl%2F%2FMjhHmfUra%2FKY61DvORwYw%3D%3D&mode=image&href=HRT%2F1955%2F07%2F14&page=4&rtl=true שלוש תחנות השאיבה של קו המים הירקון-הנגב יופעלו ביום ג'], חרות, 14 ביולי 1955
* [http://www.jpress.nli.org.il/Olive/APA/NLI_heb/SharedView.Article.aspx?parm=KnyGAI36E7Wwd6aeHS2L8KV1Q00xRmPKegYDVUfj3IgphW8KIzIrdgy%2FJnf50LvxYw%3D%3D&mode=image&href=HZH%2F1955%2F07%2F14&page=1&rtl=true הושלם מוביל המים מהירקון לנגב], הצופה, 14 ביולי 1955
* [http://www.jpress.nli.org.il/Olive/APA/NLI_heb/SharedView.Article.aspx?parm=1sckkN2JcH%2BcrJ8CGPuWz1KxXrkkW%2BDGSg%2Blypup2Jr5bGl3ApgjaTqcxCbQzJZ8Yw%3D%3D&mode=image&href=AHR%2F1955%2F07%2F14&page=1&rtl=true קוו הירקון-נגב יופעל חלקית בשבוע הבא], על המשמר, 14 ביולי 1955
* [http://www.jpress.nli.org.il/Olive/APA/NLI_heb/SharedView.Article.aspx?parm=iejHnzpN6aQynKhH3CXszgeju3%2BZIb4LP240b7AllKXl4JX%2B2wDSDMm9Ie6eubQDYw%3D%3D&mode=image&href=DAV%2F1955%2F07%2F15&page=15&rtl=true ברית המים], דבר, 15 ביולי 1955
* [http://www.jpress.nli.org.il/Olive/APA/NLI_heb/SharedView.Article.aspx?parm=KnyGAI36E7Wwd6aeHS2L8F%2FKqalIyZXimpJz4NHgCLChUsTcmuNnS7vpDtUh56pCYw%3D%3D&mode=image&href=HZH%2F1955%2F07%2F17&page=2&rtl=true מן הירקון אל הנגב, שינוי מעשי בראשית], הצופה, 17 ביולי 1955
* [http://www.jpress.nli.org.il/Olive/APA/NLI_heb/SharedView.Article.aspx?parm=iejHnzpN6aQynKhH3CXszhpphWdvQ%2B5YGeNjaUmQlmO%2F%2BKF%2FZON7I61%2FbrMeqP9QYw%3D%3D&mode=image&href=DAV%2F1955%2F07%2F18&page=4&rtl=true הכנות מזורזות להנחת קו שני מהירדן לנגב], דבר, 18 ביולי 1955
* [http://www.jpress.nli.org.il/Olive/APA/NLI_heb/SharedView.Article.aspx?parm=paJR5uOD0ADvQ%2F82iPat8ub6uHcYAjPoGj2uNz3lHKfk5nEN1kmt8fYrVL%2BSE7ePYw%3D%3D&mode=image&href=MAR%2F1955%2F07%2F18&page=3&rtl=true הטיית הירקון תפגע בתושבי תל אביב], מעריב, 18 ביולי 1955
* [http://www.jpress.nli.org.il/Olive/APA/NLI_heb/SharedView.Article.aspx?parm=paJR5uOD0ADvQ%2F82iPat8ub6uHcYAjPoGj2uNz3lHKc0pcrlqmIT7NretKYQpYEhYw%3D%3D&mode=image&href=MAR%2F1955%2F07%2F18&page=5&rtl=true הירקון יסוב היום לנגב], מעריב, 18 ביולי 1955
* [http://www.jpress.nli.org.il/Olive/APA/NLI_heb/SharedView.Article.aspx?parm=paJR5uOD0ADvQ%2F82iPat8ub6uHcYAjPoGj2uNz3lHKdkJkqpyI9Lzfyunkm17vCWYw%3D%3D&mode=image&href=MAR%2F1955%2F07%2F18&page=4&rtl=true כך יינתן האות לפתיחת הקו ירקון-נגב], מעריב, 18 ביולי 1955
* [http://www.jpress.nli.org.il/Olive/APA/NLI_heb/SharedView.Article.aspx?parm=1sckkN2JcH%2BcrJ8CGPuWzyQeNn9tiM%2Fl%2FLoTAUO8Vt0YUt7YMQr2SVrqd0dBJsBoYw%3D%3D&mode=image&href=AHR%2F1955%2F07%2F19&page=2&rtl=true היקפו של מפעל ההשקיה הגדול], על המשמר, 19 ביולי 1955
* [http://www.jpress.nli.org.il/Olive/APA/NLI_heb/SharedView.Article.aspx?parm=iejHnzpN6aQynKhH3CXszi3h8hv7sGdQLiQZeYJV6Jr0dINt%2F%2F44CPlRknhqEYi7Yw%3D%3D&mode=image&href=DAV%2F1955%2F07%2F19&page=1&rtl=true תקופה חדשה בפיתוח אדמת הנגב], דבר, 19 ביולי 1955
* [http://www.jpress.nli.org.il/Olive/APA/NLI_heb/SharedView.Article.aspx?parm=iejHnzpN6aQynKhH3CXszi3h8hv7sGdQLiQZeYJV6Jprp8BOpOXro8Bqxssc%2F%2Fl3Yw%3D%3D&mode=image&href=DAV%2F1955%2F07%2F19&page=3&rtl=true הירקון יזרום לנגב, נהר עולה אל השממה], מנחם תלמי, דבר, 19 ביולי 1955.
* קו ירקון נגב נחנך חגיגית |[http://www.jpress.nli.org.il/Olive/APA/NLI_heb/SharedView.Article.aspx?parm=iejHnzpN6aQynKhH3CXszoJYV1nMLH%2Frca%2ByWkCtLiUf09SAK4iBmuPc4cMPuvJcYw%3D%3D&mode=image&href=DAV%2F1955%2F07%2F20&page=1&rtl=true חלק 1]|[http://www.jpress.nli.org.il/Olive/APA/NLI_heb/SharedView.Article.aspx?parm=iejHnzpN6aQynKhH3CXszoJYV1nMLH%2Frca%2ByWkCtLiVZMnuWtBbsNRvEyiLR1cUQYw%3D%3D&mode=image&href=DAV%2F1955%2F07%2F20&page=6&rtl=true חלק 2]|, דבר, 20 ביולי 1955
* [http://www.jpress.nli.org.il/Olive/APA/NLI_heb/SharedView.Article.aspx?parm=sTeCB6Tz%2F5bFn0Zs7kTIcpnS2LKra2lcfxLv0SyCzKlQlOuMc0wKCuP%2B8Ej9Sd9VYw%3D%3D&mode=image&href=HRT%2F1955%2F07%2F20&page=1&rtl=true כישלון מחפיר של מארגני הטקס], חרות, 20 ביולי 1955
* [https://youtu.be/4IGttHLVEgc?t=162 טקס חנוכת קו ירקון-נגב]. הטקס במעמד יצחק בן-צבי, רחל ינאית בן-צבי, בן-גוריון, גולדה מאיר, משה שרת, אברהם הרצפלד, פרץ נפתלי, לוי אשכול, שמחה בלאס. יומני כרמל, יולי 1955 <small>(התחלה 2:42)</small>

==הערות שוליים==

קטגוריה:ישראל: חקלאות
קטגוריה:ישראל: מדע וטכנולוגיה
קטגוריה:מבני אספקת מים בישראל
קטגוריה:מקורות